PROIECT 



PARLAMENTUL ROMÂNIEI 
CAMERA DEPUTAŢILOR SENATUL 

LEGE 

privind interzicerea explorărilor şi exploatărilor perimetrelor cu zăcăminte 
de hidrocarburi lichide sau gazoase prin fracturarea (fisurarea) hidraulică 
şi anularea licenţelor exclusive.de explorare a tuturor proiectelor care 

recurg la această tehnică 



Art. 1. Explorarea şi exploatarea zăcămintelor de hidrocarburi lichide sau gazoase 
prin foraje urmate de fracturarea (fisurarea) hidraulică a rocilor sunt interzise pe teritoriul 
naţional al României, inclusiv platforma continentală a Mării Negre. 

Art. 2. 

(1) într-o perioadă de 60 zile calendaristice de la intrarea în vigoare a prezentei legi, 
titularii licenţelor exclusive de explorare a zăcămintelor de hidrocarburi lichide sau gazoase 
vor remite către autoritatea competentă care a emis licenţa un raport prin care să se 
precizeze tehnicile folosite în cadrul activităţilor lor de explorare. Autoritatea competentă 
publică aceste rapoarte în Monitorul Oficial al României, Partea I, în maxim 30 de zile. 

(2) Dacă titularii licenţelor exclusive nu vor trimite raportul descris la alin. (1) sau 
dacă raportul menţionează recurgerea, efectivă sau eventuală, la forajele urmate de 
fracturarea hidraulică a rocilor, licenţele exclusive de explorare sunt anulate. 

(3) în termen de 90 de zile calendaristice de la intrarea în vigoare a prezentei legi, 
autoritatea competentă va publica în Monitorul Oficial al României, Partea I, lista licenţelor 
exclusive de explorare anulate. 

(4) Fapta de a folosi foraje urmate de fracturarea hidraulică a rocilor fară a fi 
declarată către autoritatea competentă în raportul prevăzut la alin. (1) se pedepseşte cu trei 
( 3 ) ani de închisoare şi cu 500 000 000 lei amendă. 



î 



Art. 3. Guvernul României trimite anual un raport Parlamentului României cu privire 
la evoluţia tehnicilor de explorare, exploatare şi prospectare a subsolului de pe teritoriul 
naţional, inclusiv platforma continentală în ceea ce priveşte hidrocarburile lichide sau 
gazoase. 

Art. 4. 

(1) In cuprinsul prezentei legi a fost folosită terminologia specifică aşa cum este ea 
definită în Legea minelor (legea nr. 85 /2003). 

(2) Termenii prevăzuţi la alin. (1) sunt: 

autoritate competentă; explorare; exploatare; licenţă exclusivă; zăcământ; 
Art. 5. Dispoziţiile legale contrare prezentei legi se abrogă. 

